Még egy hétig tart Budapest egyik legnagyszabásúbb zenei programsorozata, a Zenélő Budapest, aminek keretében június 1. és augusztus 18. között közel 600 ingyenes, szabadtéri minikoncertet hallgathatnak meg a járókelők a főváros jellegzetes pontjain, legszebb közterein, ikonikus épületek árnyékában.
A hátralevő utolsó hétben is rendkívül színes a kínálat; az erdélyi népzenétől kezdve a jazz feldolgozásokig rengeteg minden előfordul, még rézfúvós huszárok koncertje is. A Zenélő Budapest koncertsorozat ötödik éve tölti meg zenével Budapest különleges tereit, a Vajdahunyad-vár udvarától kezdve a Mátyás-templom Zenepavilonjáig. Az idei szezonban közel 600 minikoncertet láthat a közönség, amelyekben közel 400 zenész, énekes és képzőművész vesz részt.
Programok augusztus 12-18 között:
Március 15. tér: minden kedden 19:00 órától a Gyenes Quintet ad koncertet
Hegyvidéki Kulturális Szalon: szerdánként 19:00 órától Joe Fritz és Gáspár Pál light jazz duója, csütörtökönként 19:00 órától Pocsai Kriszta és Oláh Dezső
Vajdahunyad-vár: minden pénteken, szombaton és vasárnap 11:00 órától – Erdélyi népzene
Fotók: BFTK, Halmai Gyöngyi
ProgramokbudapestminikoncertekZenélő Budapest